कवि चन्दा झा ( 1831-1907 )मूलनाम चन्द्रनाथ झा, निवासी- अंधराठाढी, मधुबनी, जन्मग्राम- पिण्डारुछ, दरभंगा। कवीश्वर, कविचन्द्र नामसँ विभूषित। ग्रिएर्सनकेँ मैथिलीक प्रसंगमे मुख्य सहायता केनिहार। कवीश्वर आ कवि चन्द्र के उपाधि सँ विभूषित ।
 कृति- मिथिला भाषा रामायण, गीति-सुधा, महेशवाणी संग्रह, चन्द्र पदावली, लक्ष्मीश्वर विलास, अहिल्याचरित आऽ विद्यापति रचित संस्कृत पुरुष-परीक्षाक गद्य-पद्यमय अनुवाद।
 कवीश्वर चन्दा झाक व्यक्तित्व बहुआयामी ओ पारदर्शक छल । ई गीतकारक संग महाकवि छलाह। संगीत शास्त्रक मर्मज्ञ आ तत्ववेता छलाह । जकर विराट प्रदर्शन हिनक प्रवंध-मुक्त काव्यमे देखल जाइत अछि । ई अनुवादक रुपमे सुविख्यात आ गद्यक प्रवर्तक छलाह । पुरुष-परीक्षाक गद्य-पद्यक अनुवाद साहित्येतिहासक एक ऐतिहासिक उपलब्धि थिक । कवि चन्द्र व्यक्तित्वमे गीतकार ओ प्रवंधकारक अद्भूत संयोग अछि । संपादनक रुपमे साहेब रामदासक गीतावलीक कुशल संपादन कएलनि । एकर अतिरिक्त चंदा झा सुमधुर गायक , महान समाजसेवी , समर्पित साधक आ एकनिष्ठ भक्त छलाह । एक दिस भक्तिमूलक पद लिखलनि तँ दोसर दिस समाज , सत्ता , शासन ओ व्यवस्थामे व्याप्त गरीबी , अभाव , भूख , कुशासन , भ्रष्टाचार , शोसन-दोहनक नग्न चित्रण अपन कविताक माध्यम सँ कएलनि । मिथिलाक प्राचीन इतिहासक सेहो अन्वेषण कएलनि । मिथिलाक प्राचीन इतिहास , पुरान मंदिर , तीर्थ , जलाशय , डीह-डाबर सभक पुरुद्धानक श्रेय हिनके छनि ।
 1 वाताह्न , 1889 मे प्रकाशित ।
 कएलनि ।
 सांस्कृतिक विशिष्टताक पूर्ण बखान केने छथि ।
 "सत्य तीरहूति यज्ञ-भूमि पुण्य देनिहारि । तीरहुति सन नहि सुन्दर देश । "
बालकाण्डमे एकठाम मिथिलाक धर्मनिष्ठा ,
"दयायुत नर सकल सुन्दर स्वच्छ सभ व्यवहार ।
 सभ गुण नियत कनक-रत्नाकर धरणी ।
 अतिशय जन सौजन्य देश मुनि-मन रंजन । "
की दिव्य फूल फल वृक्ष अनन्त धान ।
 पक्षी विलक्षण करै अछि रम्य गान ।
 कवीश्वर चन्दा झा'क अनुसार मिथिला'क नक्सा ; एकर चौहद्दी उ. नेपाल दक्षिण -गंगानदी(बेगूसराय);पूर्व-महानन्दा नदी(कटिहार;पूर्णिया आदि);पश्चिम-गंडक(मुजफ्फरपुर-मोतिहारी)
कवीश्वरक डीहपर स्थापित मूर्ति।
 "न्यायक भवन कचहरी नाम। सभ अन्याय भरल तेहिठाम।
 सत्य वचन विरले जन भाष। सभ मन धनक हरन अभिलाष। ।
 कपट भरल कत कोटिक कोटि। ककर न कर मर्यादा छोटि।
 कह कवि 'चन्द्र' कचहरी घूस। सभ सहमत ककरा के दूस। । "
मिथिलाक एहि विभूति केँ शत-शत नमन । 